Կորած երեխաների քաղաքը

«Կորած երեխաների քաղաքը» () , Մարկ Կարոյի և Ժան-Պիեռ Ժոնեի սյուրռեալիզմական ֆիլմը, որը էկրան է դուրս եկել 1995 թվականին։

Սյուժե 
Կրած երեխաների մռայլ քաղաքից ոչ հեռու, ծովի ափին գտնվող լաբորատորիա-ամրոցում ապրում էր սարսափելի գիտնական Կրանկը։ Նա գողանում էր երեխաներին և դարձնում նրանց երազներն իր սեփականը։ Բայց քանի որ երեխաները նրանից սարսափում էին, նա տեսնում էր միայն նրանց մղձավանջները։ Այդ սարսափելի գործում նրան օգնում էին կլոն վեց եղբայր և նրանց «մայրիկը»։

Ֆիլմի գլխավոր հերոսներից մեկն ուժեղ Ուանն է, որը ճանապարհորդում է իր փոքրիկ եղբոր և կրկեսի ավետիսների հետ։ Քաղաքում նրանց ընդունում են անհյուրընկալ կերպով։ Գաղտնի աղանդավորները գողանում են քաջի կրտսեր եղբորը։ Գողացված Դենրե եղբոր որոնումներում քաջ Ուանը թափառում է քաղաքի փողոցներում։ Այնտեղ նրան հանդիպում են իննամյա քաջ Միետտ աղջնակը և երկու չար սիամական քույր։

Դերերում 
 Ռոն Պերլման — Ուան
 Դանիել Էմիլֆոր — Կրանկ
 Ժուդիտ Վիտտե — Միետտ
 Դոմինիկ Պինոն — սուզորդ և իր կլոններ
 Ժան-Կլոդ Դրեյֆուս — Մարսելո
 Ժենեվերա Բրյունե — զույգ
 Օդիլ Մալե — զույգ
 Միրեյ Մոսսե — օրիորդ Վիսմուտ
 Սերժ Մարլեն — Գաբրիել Մարի` ցիկլոպների առաջնորդ

Մրցանակներ և նոմինացումներ

Մրցանակներ 
 1996 — Մրցանակ «Սեզար» նկարչի լավագույն աշխատանքի համար (Ժան Ռաբասս)

Նոմինացումներ 
 1995 — նոմինացում Ոսկյա արմավենու ճյուղ Կաննի կինոփառատոնի (Ժան Պիեռ Ժյոնե, Մարկ Կարո) մրցանակի համար
 1996 — «Սատուրն» երեք անվանակարգ՝ լավագույն սարսափ ֆիլմ, լավագույն երիտասարդ դերասան (Ժուդիտ Վիտե), լավագույն բեմական հագուստ (Ժան Պոլ Գոտյե) մրցանակների համար
 1996 — «Սեզար» երեք անվանակարգ` լավագույն օպերատորական աշխատանք (Դարիուս Կոնդժի), լավագույն երաժշտություն (Անժելո Բադալամենտի), լավագույն բեմական հագուստ (Ժան Պոլ Գոտյե)
 1996 — «Գոյա» անվանակարգ՝ լավագույն հատուկ էֆեկտի համար (Իվ Դոմենժու, Ժան Բատիստ Բոնետտո, Օլիվյե Գլեյզ, Ժան Քրիստոֆ Սպադակկինի)
 1996 — «Անկախ ոգի» անվանակարգ՝ լավագույն արտասամանյան ֆիլմի համար (Ժան Պյեռ Ժյոնե, Մարկ Կարո)

Նկարահանումներ 

Գլխավոր հերոսի դերակատար Ռոն Պերլմանը ֆիլմի ստեղծման պահին չգիտեր ֆրանսերեն և միակ ամերիկացի դերասանն էր նկարահանման հրապարակում։ Այնուամենայնիվ, նա ջանասիրաբար սովորեց բոլոր արտահայտությունները և թույլ չտվեց ոչ մի սխալ։

Ֆիլմի համար հագուստները մշակել է Ժան Պոլ Գոտյեն։

Համակարգչային խաղեր 

«The City of Lost Children» անունով համակարգչային խաղ է ստեղծվել Psygnosis ընկերության կողմից 1997 թվականին` IBM PC և PlayStation խաղային բարձակի  համար։ Համարվելով առաջին եռաչափ արկածներից մեկը, այն քննադատների կողմից միջին գնահատականի է արժանացել։ GameRankings կայքում PC-ի համար տարբերակը ունի միջին ցուցանիշ` 60 %,, իսկ PlayStation տարբերակի համար` 54,5 %։

Ծանոթագրություններ 

Ֆիլմեր այբբենական կարգով
1995 ֆիլմեր
Ֆրանսիական դրամա ֆիլմեր
Գերմանական դրամա ֆիլմեր
Իսպանական դրամա ֆիլմեր
Ֆրանսիական արկածային ֆիլմեր
Գերմանական արկածային ֆիլմեր
Իսպանական արկածային ֆիլմեր
Ֆրանսիական ֆանտաստիկ ֆիլմեր
Գերմանական ֆենտեզի ֆիլմեր
Իսպանական ֆենտեզի ֆիլմեր
Ֆրանսիական ֆիլմեր
Գերմանական ֆիլմեր
Ֆրանսերեն ֆիլմեր
Իսպանական ֆիլմեր